《舣舟蜀山候沈石田晨起闻已过怅然赋此》
明代·吴俨

自到衰年常懒出，终朝何事坐江干。桂桡兰桨留黄渎，茗碗薰炉对蜀山。

无柰寂寥呼晚酌，可堪风雨作春寒。相迎三日还相失，始觉人生会面难。

作者简介：吴俨（1457－1519），字克温，号宁庵，南直隶宜兴县人（今江苏宜兴）人。成化二十三年（1487）进士，选庶吉士，授编修，历侍讲学士，掌南京翰林院。正德二年（1507），忤刘瑾被夺职。刘瑾败，吴俨复官历礼部左、右侍郎。正德十一年，进南京礼部尚书。正德十三年，吴俨率大臣上疏谏阻武宗北游宣府、大同。正德十四年五月初十日卒于位，年六十三，赠太子少保，谥文肃。有《吴文肃公摘稿》。